《江南曲》
明代·张以宁

中原万里莽空阔，山过长江翠如泼。楼台高下垂柳阴，丝管啁啾乱花发。

北人却爱江南春，穹碑城外如鱼鳞。青山江上何曾老，曾见南人是北人。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。